ปรับโครงสร้าง ศธ.ส่อยุบศึกษาธิการภาค
บูรณาการศึกษานิเทศก์ทำงานร่วมกัน ประเสริฐ ยันธงล่วงหน้าแน่นอน,เมื่อวันที่ 31 ต.ค. กระทรวงศึกษาธิการ (ศธ.) ได้จัดประชุม ผู้บริหาร ศธ.สัญจร ประจำปีงบประมาณ พ.ศ.2563 : พื้นที่นวัตกรรมการศึกษานำร่องจังหวัดระยอง ที่หอประชุมโรงเรียนระยองวิทยาคม จ.ระยอง นายประเสริฐ บุญเรือง รักษาราชการปลัดกระทรวงศึกษาธิการ (ศธ.) กล่าวมอบนโยบายว่า ขอให้ทุกส่วนราชการทำงานร่วมกันเป็นเอกภาพ ขณะเดียวกัน ขอเร่งรัดให้มีการตั้งอนุกรรมการศึกษาธิการจังหวัด (อกศจ.) ในคณะกรรมการศึกษาธิการจังหวัด (ศธจ.) ให้เสร็จโดยเร็ว โดยเฉพาะ อกศจ.ด้านบริหารงานบุคคล เพื่อทำงานให้รวดเร็วและเกิดความต่อเนื่อง,รักษาราชการปลัด ศธ.กล่าวอีกว่า สำหรับการปฏิรูปการศึกษาเมื่อมีการปฏิรูปใดๆเกิดขึ้น ผู้เกี่ยวข้องต้องวางแผนปฏิรูปให้ดีขึ้น โดยจุดประสงค์ของการปฏิรูปครั้งนี้คือ ผู้เรียนในยุคโลกาภิวัตน์จะต้องก้าวทันการเปลี่ยนแปลงของโลก รูปแบบบริหารจัดการและโครงสร้างของ ศธ.ต้องเอื้อต่อการพัฒนา โดยใช้เทคโนโลยีเข้ามาช่วยในการจัดการศึกษาในอนาคต คุณภาพการศึกษาจะต้องดีขึ้น ไม่อยากให้ทุกคนไปวิตกกังวลถึงการปรับเปลี่ยนโครงสร้าง เพราะขณะนี้ยังไม่มีธงใดๆ ในการปรับเปลี่ยนโครงสร้าง แต่ย้ำว่าเมื่อปฏิรูปแล้ว จะไม่มีใครต่ำกว่าเดิม ทุกคนต้องมีส่วนร่วมในการเสนอแนวคิดสิ่งที่เป็นประโยชน์สูงสุดกับเด็ก ลดการทำงานที่ซ้ำซ้อน ครูได้รับการพัฒนาอย่างมีประสิทธิภาพเพื่อนำไปสู่ผู้เรียนที่คาดหวังในศตวรรษที่ 21,ผมยืนยันว่าการปรับโครงสร้าง ศธ.ไม่มีธงล้วงหน้า ซึ่งในส่วนของศึกษาธิการภาค (ศธภ.) ในอนาคตอาจจะมีการยุบ เมื่อยุบแล้วก็ขยับมาเป็นผู้ตรวจราชการ ศธ. ซึ่งทุกอย่างจะดีกว่าเดิม ดังนั้นจึงไม่อยากให้ไปกังวล ส่วนศึกษานิเทศก์ต่อไปอาจต้องมีการบูรณาการการทำงานร่วมกัน เช่น ที่ผ่านมา ศึกษานิเทศก์ของประถมศึกษาไม่สามารถข้ามไปนิเทศก์มัธยมศึกษาได้ ดังนั้น ถ้าเอาศึกษานิเทศก์ในจังหวัดนั้นๆมาทำงานร่วมกันจะดีกว่าหรือไม่ หรือแม้แต่หน่วยงานตรวจสอบภายในก็เช่นกัน นายประเสริฐกล่าวและว่า นอกจากนี้ จะมีการผลักดันให้จัดตั้งศูนย์เสมารักษ์ ในสำนักงานศึกษาธิการจังหวัด/กรุงเทพฯ ให้ครบทั้ง 77 แห่ง โดยเน้นการทำงานจิตอาสา และร่วมบูรณาการลงพื้นที่ เฝ้าระวังป้องกันไม่ให้เด็กหนีเรียน หรือช่วยแก้ปัญหาต่างๆ ที่มีผลกระทบกับเด็กนักเรียน.
เมื่อวันที่ 31 ต.ค. กระทรวงศึกษาธิการ (ศธ.) ได้จัดประชุม ผู้บริหาร ศธ.สัญจร ประจำปีงบประมาณ พ.ศ.2563 : พื้นที่นวัตกรรมการศึกษานำร่องจังหวัดระยอง
ปรับโครงสร้าง,กระทรวงศึกษาธิการ,ศึกษาธิการภาค,ประเสริฐ บุญเรือง,ยุบศึกษาธิการภาค